**ELŐTERJESZTÉS**

**A KÉPVISELŐ-TESTÜLET**

**2020. augusztus 31-i rendes ülésére**

**Előterjesztés**

**Sportinfrastruktúra működtetésével és hasznosításával kapcsolatos döntések meghozatala**

**A napirendet tárgyaló ülés dátuma**: 2020.08.31

**A napirendet tárgyaló ülés**: Pénzügyi Bizottság, Képviselő-testület

**Az előterjesztést készítette**: jegyző

**Előterjesztő:** Polgármester

**A napirendet tárgyaló ülés típusa**: nyílt / zárt

**A napirendet tárgyaló ülés típusa**: rendes / rendkívüli

**A határozat elfogadásához szükséges többség típusát**: egyszerű / minősített

**A szavazás módja**: nyílt / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:**

45/2020.(VI.30.) Önkormányzati határozat

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:**

**4. Tényállás bemutatása:**

A Sportcsarnok hivatalos átadására 2020.szeptember 5-én fog sor kerülni. A képviselő-testület június 30-i ülésén döntött arról, hogy az önkormányzati tulajdonú sportlétesítmények üzemeltetését a Kodolányi János Közösségi Ház és Könyvtár intézményhez delegálja.

**Ehhez az alábbi döntéseket szükséges meghozni:**

A/ Sportkoncepció elfogadása

B/ Telki Község Önkormányzata és a Kodolányi János Közösségi Ház és Könyvtár között megállapodás kötése

C/ Megállapodás a Magyar Labdarugó Szövetséggel a Sportcsarnok használatáról

D/ Megállapodás az Érdi Tankerület és az Önkormányzat között a Sportcsarnok és a tornaterem használatáról

E/ Sportmenedzser közreműködése

F/ Sportcsarnok házirend elfogadása

G/ Sportcélú létesítmények terembérleti díjának meghatározása

**Részletes kifejtés**

**A/ Sportkoncepció elfogadása**

A sportról szóló 2004. évi I. törvény 55. § (1) bekezdés (a) pontja értelmében a települési önkormányzat – figyelemmel a sport hosszú távú fejlesztési koncepciójára - meghatározza a helyi sportfejlesztési koncepcióját, és gondoskodik annak megvalósításáról.

**B/ Telki Község Önkormányzata és a Kodolányi János Közösségi Ház és Könyvtár között** **megállapodás kötése**

A képviselő-testület június 30-i ülésén45/2020.(VI.30.) Önkormányzati határozatával döntött arról, hogy az Önkormányzati tulajdonú Sportlétesítmények üzemeltetési, fenntartási és hasznosítási feladatait a Kodolányi János Közösségi Ház és Könyvtár intézmény keretében látja el. Az intézmény alapító okiratának szükséges módosítása mellett az két intézmény közötti megállapodás megkötése szükséges.

**C/ Megállapodás a Magyar Labdarugó Szövetséggel a Sportcsarnok és a műfüves sportpálya használatáról**

A Magyar Labdarugó Szövetség támogatásával megvalósított Sportcsarnok és műfüves sportpálya TAO támogatás felhasználási szabályaiból eredő kötelezettségek biztosítása miatt szükséges a Magyar Labdarugó Szövetség és az Önkormányzat között egy megállapodás megkötése

**D/ Megállapodás az Érdi Tankerület és az Önkormányzat között a Sportcsarnok és a tornaterem használatáról**

Telki Község Önkormányzata és az Érdi Tankerületi központ közötti vagyonkezelési szerződésből eredő kötelezettségek, valamint az új Sportcsarnok helyiséghasználata miatt szükséges egy megállapodás kötése.

**E/ Sportmenedzser közreműködése**

Az önkormányzat tulajdonában és a Közösségi Ház fenntartásában lévő sportlétesítmények használatának koordinálása jelenleg a legfőbb feladat.

Telki Önkormányzat célja, hogy kiemelten támogassa a gyermekek, fiatalok sportolását, testmozgását, valamint a község egész lakosságának biztosítson sportolási lehetőségeket. Ezen célok megvalósulásának érdekében egy szakember alkalmazása lényegesen lendítene a sportélet felpezsdítésében, koordinációjában. Annak érdekében, hogy Telki igazi szabadidős, rekreációs szintérré váljon, az önkormányzat sporttal kapcsolatos feladatai, valamint az önkormányzat sportkoncepciójának megvalósítása érdekében: elő kell készíteni a sporttal kapcsolatos önkormányzati döntéseket kapcsolatot kell tartani a helyi sportegyesületekkel, sport és szakmai szervezetekkel segíteni kell a sport támogatási pályázatok kialakítását meg kell szervezni a Sportcsarnok, műfüves pálya és Tornaterem beosztását, az önkormányzati fenntartású intézmények sportfelszereléseit rendszeresen felül kell vizsgálni, kapcsolatot kell tartani az önkormányzati fenntartású intézmények vezetőivel, keresni kell azokat a pályázati, támogatási lehetőségeket, melyek az intézmény fenntartása, fejlesztés terén lehetőséget jelentenek.

Fontos továbbá, hogy alkalmi vagy rendszeres sport rendezvényeket szervezen az intézmény a sportlétesítményekben, mellyel feléleszti a sportéletet Telkiben, arra ösztönözve a lakókat, hogy minél egészségesebben teljenek a hétköznapjaik

Ezen feladatok ellátása érdekében az intézmény külső sportkoordinátort bízna meg. A szükséges költségvetési fedezetet az intézmény költségvetése biztosítja.

**F/ Sportcsarnok házirend elfogadása**

A csarnok házirendjének elfogadása és annak betartatása a személyi-vagyon biztonság alapvető feltétele.

**G/ Sportcélú létesítmények terembérleti díjának meghatározása**

A Sportcélú létesítmények helyiségbérleti díjainak meghatározása a képviselő-testület hatáskörébe tartozik. Ennek testületi jóváhagyása a feltétele a szeptembertől érvényes terembérleti megállapodásoknak elkészítéséhez.

Telki, 2020. augusztus 25.

Deltai Károly

polgármester

**1.**

**Határozati javaslat**

**Telki község Önkormányzat**

**Képviselő-testülete**

**/ 2020. (VIII. .) Önkormányzat határozata**

**Telki község 2020-2025 év Sportkoncepció elfogadása**

Telki Község Önkormányzat képviselő-testülete úgy határoz, hogy Telki község 2020-2025.évi sportkoncepcióját az 1. számú melléklet szerinti tartalommal elfogadja.

Határidő: azonnal

Felelős: Polgármester

**2.**

**Határozati javaslat**

**Telki község Önkormányzat**

**Képviselő-testülete**

**/ 2020. (VIII. .) Önkormányzat határozata**

**Telki Község Önkormányzata és a Kodolányi János Közösségi Ház és Könyvtár között** **megállapodás kötése**

Telki Község Önkormányzat képviselő-testülete úgy határoz, hogy a Telki önkormányzat tulajdonában lévő sportlétesítmények hasznosítása tárgyában megállapodást ír alá a Kodolányi János Közösségi Ház és Könyvtár intézménnyel.

Felhatalmazza a polgármestert a megállapodás aláírására.

Határidő: azonnal

Felelős: Polgármester, intézményvezető

**3.**

**Határozati javaslat**

**Telki község Önkormányzat**

**Képviselő-testülete**

**/ 2020. (VIII. .) Önkormányzat határozata**

**Telki Község Önkormányzata és a Magyar Labdarugó Szövetség közötti**

**megállapodás kötése**

Telki Község Önkormányzat képviselő-testülete úgy határoz, hogy a Telki önkormányzat

tulajdonában lévő sportlétesítmények ( Sportcsarnok és műfüves sportpálya ) hasznosítása

tárgyában megállapodást ír alá a Magyar Labdarugó Szövetséggel.

Felhatalmazza a polgármestert a megállapodás aláírására.

Határidő: azonnal

Felelős: Polgármester

**4.**

**Határozati javaslat**

**Telki község Önkormányzat**

**Képviselő-testülete**

**/ 2020. (VIII. .) Önkormányzat határozata**

**Telki Község Önkormányzata és az Érdi Tankerületi Központ közötti** **megállapodás kötése**

Telki Község Önkormányzat képviselő-testülete úgy határoz, hogy a Telki önkormányzat tulajdonában lévő sportlétesítmények ( sportcsarnok, tornaterem ) használata és hasznosítása tárgyában megállapodást ír alá az Érdi Tankerületi Központtal.

Felhatalmazza a polgármestert a megállapodás aláírására.

Határidő: azonnal

Felelős: Polgármester, intézményvezető

**5.**

**Határozati javaslat**

**Telki község Önkormányzat**

**Képviselő-testülete**

**/ 2020. (VIII. .) Önkormányzat határozata**

**Sportkoordinátor foglalkoztatása**

Telki Község Önkormányzata tudomásul veszi, hogy a Kodolányi János Közösségi Ház és Könyvtár a sportcélú létesítmények hasznosítása, annak koordinálása érdekében sportkoordinátort bíz meg.

A szükséges költségvetési fedezetet az intézmény költségvetése biztosítja.

Határidő: azonnal

Felelős: Polgármester

**6.**

**Határozati javaslat**

**Telki község**

**Képviselő-testülete**

**…./2020. ( VIII…...) Önkormányzati határozata**

**Sportlétesítmények helyiségeinek**

**hasznosításáról**

1. Telki község Képviselő-testülete úgy határoz, hogy az 1. számú melléklet szerint határozza meg az önkormányzati tulajdonú sportlétesítményekhelyiségeinek bérleti díját.

Az 1. számú Melléklet jelen határozat elválaszthatatlan részét képezi.

Határidő: 2020. szeptember 1.

Felelős: Intézményvezető

**Sportlétesítmények**Terembérleti díjak 2020. szeptember 1-től

|  |  |  |  |
| --- | --- | --- | --- |
| **TEREM / HELYISÉG MEGNEVEZÉSE** | **Telki SE egyesületei és egyéb Telki székhelyű sportszervezetek**  **Ft/ óra** | **Telki lakosok**  **Ft/óra** | **Külső bérlők**  **Ft/óra** |
| Sportcsarnok teljes (küzdőtér) rendszeres bérlés esetén | 6000 | 8000 | 10000 |
| Sportcsarnok fél (küzdőtér) rendszeres bérlés esetén | 3000 | 4000 | 5000 |
| Teljes komplexum (sportesemény) | 10000 | 10000 | 10000 |
| Teljes komplexum (zenés-táncos rendezvény) | 10000 | 10000 | 10000 |
| Családi események | 10000 | 10000 | 10000 |
|  |  |  |  |
| **Tornaterem** |  |  |  |
| hétköznap 15-22 óráig teljes terem | 6000 | 8000 | 10000 |
| hétköznap 15-22 óráig fél terem | 3000 | 4000 | 5000 |
| Hétvége teljes terem | 6000 | 8000 | 10000 |
| Hétvége fél terem | 3000 | 4000 | 5000 |
|  |  |  |  |
| **Műfüves pálya** |  |  |  |
| 19-22 óra között\* | 6000 | 6000 | 6000 |
| Hétvégén | nincs | nincs | nincs |
|  |  |  |  |

\*Hétköznap 19-22 óra között fejenként 500 Ft pálya felújítási hozzájárulás fizetendő, ami fedezi az éves pálya karbantartási munkálatok összegét.